ตลท.เพิ่มเหตุเพิกถอน 3 หลักทรัพย์ หลังไม่ส่งงบฯไตรมาส 1/62 ช้าเกิน 6 เดือน
ตลท.เพิ่มเหตุเพิกถอน 3 หลักทรัพย์ หลังไม่ส่งงบฯไตรมาส 1/62 ช้าเกิน 6 เดือน
ตลท.เพิ่มเหตุเพิกถอน 3 หลักทรัพย์ หลังไม่ส่งงบฯไตรมาส 1/62 ช้าเกิน 6 เดือน
19 พ.ย. 2562

ตลาดหลักทรัพย์แห่งประเทศไทย (ตลท.) ประกาศเพิ่มเหตุเพิกถอนหลักทรัพย์ของบริษัทจดทะเบียนดังต่อไปนี้ บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC, บริษัท โพลาริส แคปปิตัล จำกัด (มหาชน) หรือ POLAR และบริษัท ทรีซิกตี้ไฟว์ จำกัด (มหาชน) หรือ TSF
ทั้งนี้เนื่องจากบริษัทจดทะเบียนดังกล่าวยังไม่นำส่งงบการเงินไตรมาสที่ 1 ปี 2562 สิ้นสุดวันที่ 31 มีนาคม 2562 มายังตลาดหลักทรัพย์ฯ ภายในเวลาที่กำหนด โดยล่าช้าเกินกว่า 6 เดือนนับจากวันที่ 15 พฤษภาคม 2562 จึงเป็นเหตุให้บริษัทเข้าข่ายอาจถูกเพิกถอนจากการเป็นหลักทรัพย์จดทะเบียนเพิ่มเติมตามข้อบังคับตลาดหลักทรัพย์ฯ เรื่อง การเพิกถอนหลักทรัพย์จดทะเบียน พ.ศ. 2542 ข้อ 9 (3) และข้อ 9 (5) ตลาดหลักทรัพย์ฯจึงประกาศเพิ่มเหตุเข้าข่ายอาจถูกเพิกถอนหลักทรัพย์ของบริษัทดังกล่าวตั้งแต่วันที่ 19 พฤศจิกายน 2562
โดย IFEC POLAR และ TSF มีหน้าที่ดำเนินการแก้ไขเหตุเพิกถอนทั้งหมดให้หมดไปและดำเนินการให้มีคุณสมบัติเพื่อกลับมาซื้อขายตามกำหนดระยะเวลาของแต่ละเหตุด้วย